Diari Oficial de la Generalitat Valenciana


Sumari del DOGV 7646, del 29-10-2015 (2015/8727)

Informació pública del projecte de reparcel·lació Illa Ter-1, formada pels carrers de Toledo, número 1, Ciudad Real, número 3 i Ciudad Real, número 7.
------------------------------------------------------------------------------------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8727


Data del document
:   26-10-2015

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Informació pública del projecte de reparcel·lació Illa Ter-1, formada pels carrers de Toledo, número 1, Ciudad Real, número 3 i Ciudad Real, número 7. [2015/8727]  
Wenceslao Alós Valls, alcalde president de l'Ajuntament de Moncofa, atenent les funcions que li confereix l'article 21 de la Llei 7/1985, de 2 d'abril, reguladora de les bases de règim local, ordena la publicació del següent edicte en el Diari Oficial de la Comunitat Valenciana:  
  
La Junta de Govern Local, en sessió ordinària del dia 28 de setembre de 2015, ha adoptat, entre altres, l'acord següent:  
1.2. Proposta relativa al projecte de reparcel·lació Illa Ter-1, formada pels carrers de Toledo, número 1, Ciudad Real, número 3 i Ciudad Real, número 7 de Moncofa.  
Wenceslao Alós Valls, alcalde president de l'Ajuntament de Moncofa, atenent les funcions que li confereix l'article 21 de la Llei 7/1985, de 2 d'abril, reguladora de les bases de règim local i la resta de normativa d'aplicació i atenent al projecte de reparcel·lació redactat pel Departament d'Urbanisme així com a l'informe del tècnic de data 14 de setembre de 2015 que es transcriu a continuació, eleva a la Junta de Govern Local l'adopció de l'acord següent:  
  
  
Antecedents  
El pla parcial del sector Belcaire Nord d'aquesta localitat va ser objecte d'aprovació en virtut d'Acord plenari de data 24 de febrer de 2005.  
Després de la seua aprovació definitiva, el referit pla parcial va ser objecte de modificació per part del Ple d'aquesta corporació a través de l'Acord plenari de data 28 de setembre de 2006.  
Segons la mateixa memòria del document de planejament modificat, la mencionada modificació deriva, entre altres, de l'ampliació del sòl dotacional per a aparcament juntament amb la zona terciària del sector, la qual cosa afecta la superfície dels tres solars contigus sitis al carre de Toledo, número 1, carrer de Ciudad Real, número 3 i carrer de Ciudad Real, número 7 que formen l'illa terciària (Ter-1) del sector; no es modifica l'aprofitament urbanístic dels solars.  
  
En l'actualitat, el planejament vigent en el sector té per objecte el denominat Text refós del pla parcial sector Belcaire Nord Moncofa. Modificació puntual de novembre de 2007, aprovat mitjançant Acord plenari de data 25 d'abril de 2008.  
En desplegament de les determinacions del planejament, mitjançant el Decret número 490/2009, de data 6 d'abril, es modifica puntualment el projecte d'equidistribució, el qual afecta la superfície dels tres solars mencionats; es procedeix així mateix a complir el que preveu l'article 170.c de la Llei 16/2005, de 30 de desembre, de la Generalitat, Urbanística Valenciana quant a concentració d'aprofitament, i a més es produeix tal contingència a instància de la totalitat dels propietaris de les parcel·les síties al carrer de Toledo, número 1, i carrer de Ciudad Real, número 3.  
Així mateix, les obres d'urbanització s'han executat d'acord amb les modificacions succeïdes tant en el document de planejament vigent com en el projecte d'equidistribució mencionat en el paràgraf precedent.  
  
Atenent tot el que antecedeix, els solars sitis al carrer de Toledo, número 1, i carrer de Ciudad Real, número 3 i 7, van tindre una modificació quant a la seua superfície, mantenint-se no obstant això el seu aprofitament urbanístic, i concentrant-se l'aprofitament d'un dels copropietaris de la parcel·la sítia al carrer de Ciudad Real, número 3 (Ovidio Alemany Balaguer i la seua esposa María Rosa Isach Marín), en la parcel·la contigua propietat íntegrament d'aquest al carrer de Toledo, número 1.  
D'aquesta manera, l'objecte del present expedient és el trasllat al Registre de la Propietat, de la realitat material existent en l'illa integrada per les parcel·les síties al carrer de Toledo, número 1, carrer de Ciudad Real, número 3 i carrer de Ciudad Real, número 7, com a conseqüència del document de planejament i de gestió mencionats; al no haver-se pogut procedir a la inscripció atés que l'agent urbanitzador del sector no va procedir d'acord amb el que preveu l'article 5 del Reial Decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística.  
  
  
Fonaments jurídics  
- Règim jurídic  
La disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP), preveu que els instruments reparcel·latoris que hagueren iniciat la informació pública amb anterioritat a l'entrada en vigor de la present llei, es continuaran tramitant d'acord amb la legislació anterior.  
Per la seua banda, la disposició final quarta d'aquest text legal preveu que la mateixa LOTUP entraria en vigor als 20 dies naturals de la publicació en el Diari Oficial de la Comunitat Valenciana.  
En conseqüència, com que es va publicar en el Diari Oficial de la Comunitat Valenciana número 7329, de 31 de juliol de 2014, i en el Boletín Oficial del Estado número 231, de 23 de setembre de 2014, i resulta l'entrada en vigor en data 20 d'agost de 2014, l'esmentada norma és la que resulta d'aplicació al present procediment.  
  
- Procediment  
El present procediment ha de desenvolupar-se segons el que preveu l'article 92 de la LOTUP.  
Així, en el present cas, pel fet que el projecte de reparcel·lació ha sigut formulat pels mateixos tècnics de l'administració actuant, aquest haurà de ser objecte de sotmetiment a informació pública en el Diari Oficial de la Comunitat Valenciana per part de l'ajuntament per un termini mínim d'un mes; així mateix, s'haurà de practicar la notificació individual als propietaris inclosos en l'àrea reparcel·lable.  
Que, així mateix, ha d'informar-se que s'ha produït l'acreditació prèvia a l'inici del període d'informació pública, de la titularitat i situació de les finques inicials mitjançant certificació de domini i càrregues expedida pel Registre de la Propietat número 3 de Nules.  
Que, si és el cas, i després del sotmetiment a informació pública, haurà d'atorgar-se audiència per un termini de 15 dies als titulars registrals no tinguts en compte en l'elaboració del projecte de reparcel·lació i a aquells que resulten afectats per modificacions acordades després del període previ d'informació pública.  
Després d'açò, es procedirà a l'aprovació per part de l'òrgan competent, i s'haurà de dictar una resolució motivada respecte d'això que decidisca sobre totes les qüestions plantejades pels interessats i que es pronuncie sobre tots els aspectes que haja de contindre el títol inscriptible.  
Així mateix, si la resolució ordenara la introducció de rectificacions, aquestes hauran d'expressar-se inequívocament i quedar incorporades definitivament al projecte de reparcel·lació per a l'aprovació definitiva.  
  
Finalment, l'acord aprovatori de la reparcel·lació es notificarà als interessats en els termes que preveu l'article 59 de la Llei de Règim Jurídic de les Administracions Públiques i del Procediment Administratiu Comú (LRJAP-PAC); una vegada l'acord siga ferm en via administrativa, s'acompanyarà l'acreditació de la pràctica de les notificacions als interessats i, si és el cas, l'acreditació del pagament o consignació de les corresponents indemnitzacions als creditors nets, i s'inscriurà en el Registre de la Propietat amb atorgament previ de document públic, notarial o administratiu, que n'expresse el contingut.  
  
  
- Òrgan competent  
L'òrgan competent per a l'aprovació del present projecte és l'Alcaldia Presidència en virtut del que preveu l'article 21.1.j de la Llei 7/1985, de 2 d'abril, reguladora de les bases de règim local.  
No obstant això, d'acord amb l'apartat 3.3 de la part resolutiva del Decret número 1146/2015, de data 9 de juliol, la dita atribució està delegada per part de l'Alcaldia en la Junta de Govern Local; concretament, l'aprovació dels instruments de gestió urbanística i els projectes d'urbanització, així com dels seus modificats i refosos.  
En conseqüència i atenent la present delegació i el que disposa l'article 86.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el qual disposa que: «L'òrgan a què corresponga la resolució del procediment, quan la naturalesa d'aquest ho requerisca, podrà acordar un període d'informació pública», la Junta de Govern Local es configura com a l'òrgan competent per al sotmetiment a informació pública del present procediment.  
  
Que en conseqüència i atenent tot el que antecedeix, és procedent elevar a la Junta de Govern Local l'adopció de l'acord següent:  
  
Primer. Concedir un termini d'audiència pública de 15 dies hàbils mitjançant notificació individual als propietaris inclosos en l'àrea reparcel·lable, a fi que aquests puguen al·legar i presentar els documents i justificacions que estimen pertinents.  
  
Segon. Sotmetre a informació pública, pel termini d'un mes, el projecte de reparcel·lació denominat Projecte de reparcel·lació illa Ter-1, formada per les parcel·les situades al carrer de Toledo, número 1, carrer de Ciudad Real, número 3 i carrer de Ciudad Real, número 7, Moncofa, mitjançant un edicte publicat en el Diari Oficial de la Comunitat Valenciana.  
  
Tercer. Advertir que el referit expedient podrà consultar-se de 09.00 a 14.00 hores en l'Ajuntament de Moncofa (Departament d'Urbanisme), plaça de la Constitució, número 4 (baixos Casa de la Cultura) d'aquesta localitat; es podran presentar totes les al·legacions i els suggeriments que s'estimen convenients davant de la Junta de Govern Local en el Registre General d'Entrada d'aquest ajuntament o mitjançant qualsevol altre mitjà admés per la legislació administrativa durant el període assenyalat en el paràgraf precedent.  
  
Cosa que es publica als efectes oportuns.  
  
Moncofa, 26 d'octubre de 2015.- L'alcalde: Wenceslao Alós Valls.